Burg Limburg (Baden)

D Burg Limburg, au Limpurg oder Alti Limburg gnännt, isch e Burgruine uf eme Uuslaifer vum Kaiserstuel, em Limberg, 40 Meter iber em Ryy uf em Baan vu dr Gmei Saschbe am Kaiserstuel im Landkreis Ämmedinge z Bade-Wirttebärg. Gschicht D Limburg isch e Noofolger vu dr Alte Limburg, wu wyter eschtlig glägen isch. Di Nej Limburg isch wahrschyns im 11. Johrhundert vu dr Zähringer böue wore. Fir s Johr 1078 isch beleit, ass dr Bertold I. von Zähringen uf dr Limburg gwohnt het, s isch aber nit klar, eb des di Alt oder di Nej Limburg gsi isch. Di erscht sicher Nännig vu dr Neje Limburg in ere Urkund stammt vu anne 1215/21. Anne 1239 isch di Nej Limburg gnännt wore as „castrum de Limberch“. Bsitzer sin no dr Zähringer d Grofe von Freiburg gsi, speter d Habsburger un vu 1498 bis 1590 d Grofe von Tübingen, derno isch si wider an d Habsbuger chuu. Eb dr Rudolf I. vo Habsburg wirkli uf dr Limburg uf Wält chuu isch, isch nit ganz sicher. Wänn d Limburg zersterrt woren isch, isch nit bekannt, aber anne 1701 wird si as vollständig gschlisse gschilderet. Im Zweite Wältchrieg isch si 1945 bumbardiert wore. Aalag D Burg isch fir Iberwachig vum Ryyibergang do gsi, fir dr var zu Limperg, wu s erscht mol anne 1417 gnännt wird, aber scho friejer wichtig gsi isch. D Burg het e Runddurm gha mit eme Durmässer vu 5 Meter. Vu dr ehmolige Burgaalag sin no Fundamänt vum Durm, Muurräscht un Wäll erhalte. Literatur Max Miller, Gerhard Taddey: Handbuch der historischen Stätten Deutschlands. Band 6. Baden-Württemberg. Stuttgart 1965 Weblink D Limburg uf burgeninventar.de D Limburg uf alemannische-seiten.de D Limburg uf "Burgen im Breisgau"